**Қолайсыз ауа райы метеожағдайында оқу процесін қашықтықтан оқыту**

**форматында ұйымдастыру**

«Қашықтан оқытуды ұсыну бойынша білім беру ұйымдарына қойылатын талаптарды және бастауыш, негізгі орта, жалпы орта, техникалық және кәсіптік, орта білімнен кейінгі білімнің білім беру бағдарламалары бойынша қашықтан оқыту бойынша оқу процесін ұйымдастыру қағидаларын және техникалық және кәсіптік, орта білімнен кейінгі білімнің білім беру бағдарламалары бойынша онлайн-оқыту нысанында оқу процесін ұйымдастыру қағидаларын бекіту туралы» Қазақстан Республикасы Оқу-ағарту министрінің 2023 жылғы 27 қарашадағы № 349 бұйрығы және «Қолайсыз ауа райының метеожағдайларына байланысты қашықтан оқыту "Қолайсыз ауа райы метеожағдайларында білім беру ұйымдарында, сондай-ақ техникалық және кәсіптік білімнің білім беру бағдарламаларын іске асыратын білім беру ұйымдарында сабақтарды тоқтату қағидаларын бекіту туралы"» Қазақстан Республикасы Білім және ғылым министрінің 2016 жылғы 18 қаңтардағы № 42 бұйрығы (әрі қарай №42 бұйрық) және Астана қаласы Білім бері басқармасы бұйрығы негізінде келесі іс-шаралар ұйымдастырылады.

1. «Қазгидромет»[болжамына сәйкес](https://www.kazhydromet.kz/storm?utm_source=in_materials) Астана қаласының Білім басқарамасының шешімі негізінде ауа райының қолайсыздығына байланысты бірінші ауысымдағы (1-11 сыныптар) және екінші ауысымдағы (1-9 сыныптар) оқушылар қашықтан оқыту форматына ауыстырылады.
2. Оқу процесін қашықтан оқыту негізінде мектеп бойынша сабақтар бекітілген кестеге сәйкес №42 бұйрықтың талаптарына сай Microsoft Teams платформасы негізінде оқу қызметін ұйымдастыру жүзеге асырылады.
3. Бастауыш, негізгі орта, жалпы орта білім беру бағдарламалары бойынша қашықтан оқыту бойынша сабақты өткізу белгіленген қағидалары сай жүргізілуі пән мұғалімдеріне жүктеледі.
4. Мектеп әкімшілігінен алған ауа райы жағдайына байналысты сабақтардың қашықтықтан оқыту форматына ауыстырылғанын туралы ақпаратты ата-аналар мен оқушыларға хабардар ету және әр оқушыдан кері байланыс алу сынып жетекшілеріне жүктеледі.
5. Сабақтың қашақтықтан оқыту форматына ауыстырылғанын Астана қаласы әкімдігінің Білім басқармасының ресми парақшаларындағы және Астана қаласы әкімдігінің iKOMEK 109 Бірыңғай байланыс орталығы ұсынған ақпаратқа сүйену міндеттеледі.